**Scenarij provedbe radionice**

**Naziv radionice: MS Teams**

**Trajanje radionice**: 180 minuta

**Cilj radionice:** Osposobiti odgojno-obrazovne radnike i administrativno osoblje za učinkovito korištenje MS Temasa u svrhu ostvarivanja nastavnog procesa u digitalnome obrazovnom okruženju.

**Opis radionice:** Polaznici radionice upoznat će se s funkcionalnostima platforme MS Teams kroz predavanja i vođene vježbe te zadatke za samostalni rad. Polaznici će steći vještinu upravljanja timovima kroz kreiranje sastanaka iz kalendara, različite oblike komunikacije, korištenje suradničkih alata te alata za praćenje aktivnosti korisnika koje će primijeniti tijekom održavanja nastavnog sata u digitalnom obrazovnom okruženju.

**Ishodi učenja** (naznačiti područje i razinu digitalne kompetencije za svaki ishod):

* Upravljati timovima koji uključuje: kreiranje različitih vrsta timova, kreiranje kanala, dodavanje članova - Područje: 1. Profesionalni angažman, Razina: B1 – srednja razina digitalnih kompetencija
* Koristiti se različitim oblicima komunikacije unutar Teamsa - Područje: 1. Profesionalni angažman, Razina: B1 – srednja razina digitalnih kompetencija
* Upravljati dokumentima za zajednički rad - Područje: 2. Digitalni izvori i materijali, Razina: B1 – srednja razina digitalnih kompetencija
* Organizirati sastanke i webinare korištenjem kalendara 1. Profesionalni angažman, Razina: B1 – srednja razina digitalnih kompetencija
* Upotrijebiti različite alate za suradnju koji uključuje korištenje Zaslonske ploče i Bilježnice za predmete – Područje 6. Omogućavanje razvoja i usmjeravanje digitalnih kompetencija učenika, Razina: B1-– srednja razina digitalnih kompetencija
* Kreirati zadatke i kvizove - Područje: 4. Praćenje i vrednovanje, Razina: B1 – srednja razina digitalnih kompetencija
* Upotrijebiti alat za praćenje aktivnosti polaznika unutar MS Teams - 4. Praćenje i vrednovanje, Razina: B1 – srednja razina digitalnih kompetencija

**Ciljana skupina polaznika**: odgojno-obrazovni radnici i administrativno osoblje

|  |  |  |  |  |  |
| --- | --- | --- | --- | --- | --- |
| Vrijeme trajanja pojedinog dijela obrazovnog sadržaja | | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | | |
| 5 min. | Uvod | | Predavač daje polaznicima potpisnu listu.  Predavač kratko prezentira projekt **e-Škole** i potom opisuje **sadržaj** radionice (metoda usmenog izlaganja, metoda pisanja, frontalni rad, individualni rad). | Polaznici popunjavaju potpisnu listu | Potpisna lista, PPT, računalo, projektor |
| 5 min | Upravljanje timovima u MS Teams | | Metoda razgovora, metoda usmenog izlaganja, , frontalni rad:  Predavač potiče polaznike na raspravu postavljajući im pitanja:  Što je MS Teams?  Koristite li MS Teams? Koje vrste timova poznajete?  Predavač upoznaje polaznike s vrstama timova. | Potaknuti polaznike na uključenje u raspravu i razmjenu iskustava. | PPT, projektor, računalo/laptop, računala za polaznike  <https://teams.microsoft.com/>  Prijava AAI@EduHR identitetom |
| 10 min | Vođena Vježba | | Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svojim računalima.  Zadaci koje je potrebno odraditi:   * Kreirati tim (vrsta tima: Nastavničko osoblje s nazivom: **Zbornica** * Dodati polaznike u tim (predavača i jednog od polaznika u radionice) * Unutar tima kreirati dva kanala: **Aktiv Engleskog jezka** i **Aktiv Infomatika** * Promijeniti temu tima * Promijeniti mogućnosti tako da članovi ne mogu brisati ni uređivati svoje poruke | Ispravno provedeni svi zadani zadaci (uz pomoć predavača) | projektor, računalo/laptop. računala za polaznike |
| 10 min | Vježba / Praktičan rad | | Zadatak za samostalan rad (metoda usmenog izlaganja, frontalni rad, individualni rad, metoda praktičnog rada):  Polaznici samostalno kreiraju jedan tim za razred, unutar tima kreiraju dva kanala: Informatika i Matematika te dodaju dva člana: predavača i još jednog polaznika. | Ispravno riješena vježba | projektor, računalo/laptop. računala za polaznike |
| 5 min | Komunikacija unutar MS Teams | | Metoda usmenog izlaganja, , frontalni rad:  Predavač prezentira polaznicima vrste komunikacija unutar MS Teamsa te objašnjava kako organizirati sastanke i kako koristiti kalendar. | Prikaz MS Teams s diskusijom i primjerima | PPT, projektor, računalo/laptop, računala za polaznike |
| 15 min | Vođena vježba | | Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svom računalu.  Polaznici će savladati kako kreirati sastanak iz Kalendara Naglasiti polaznicima kako bi kalendar bio vidljiv moraju uključiti prosljeđivanje maila na Office365.  Polaznici će savladati:   * Kreiranje sastanka iz kalendara (dodavanje naziva sastanka, dodavanje sudionika, dodavanje datuma i vremena sastanka, dodavanje kanala, dodavanje mogućnosti registracije za sve sudionike sastanka (Napomena: ako ne bude dovoljno vremena nije potrebno popunjavati sva polja u okviru poziva) * Promjena pozadine kod poziva * Dijeljenje zaslona * Zapisivanje bilješki tijekom sastanka * Stvaranje sobe za pojedinačne sastanke (breakout rooms) | Ispravno provedeni svi zadani zadaci (uz pomoć predavača) | projektor, računalo/laptop. računala za polaznike |
| 10 min | Pauza | |  |  |  |
| 10 min | Vježba / Praktičan rad | | Vježba za samostalni rad (metoda usmenog izlaganja, frontalni rad, individualni rad, metoda praktičnog rada):  Polaznici samostalno kreiraju sastanak iz kalendara , mijenjaju pozadinu poziva i dijele zaslon.  Video: MS Teams – pozitivno iskustvo | Ispravno riješena vježba | projektor, računalo/laptop. računala za polaznike |
| 10 min | Upravljanje dokumentima  Vođena vježba | | Metoda usmenog izlaganja, metoda demonstracije, frontalni rad  Predavač demonstrira organizaciju dokumenata kroz mape, dijeljenje dokumenata unutar i izvan tima.  Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svojim računalima.  Predavač prenosi unaprijed pripremljen dokument u tim te ga svi polaznici zajednički uređuju.  Istovremeni rad na dokumentima u razgovoru jedan na jedan ili grupnom čavrljanju i s timom u kanalu. | Prikaz MS Teams s diskusijom i primjerima  Ispravno provedeni svi zadani zadaci (uz pomoć predavača) | PPT, projektor, računalo/laptop, računala za polaznike |
| 10 min | Vježba / Praktičan rad | | Vježba za samostalni rad (metoda usmenog izlaganja, frontalni rad, rad u paru, metoda praktičnog rada):  Polaznici dijele dokument s kolegom/icom iz grupe te ga zajednički uređuju. | Ispravno riješena vježba | projektor, računalo/laptop. računala za polaznike |
| 10 min | Korištenje alata kroz MS Teams – Whiteboard  Vođena vježba | | Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svojim računalima.  Predavač dodaje zaslonsku ploču (Whiteboard)  Predavač kreira sastanak u timu **Zbornica** i dijeli zaslonsku ploču za zajednički rad. Te mijenja ime zaslonske ploče  Sudionici dodaju po jednu bilješku i sliku na zajedničku zaslonsku ploču te jednu reakciju. (Napomena: prije edukacije polaznike zamoliti da pripreme jednu fotografiju).  Na kraju izvozi sliku zaslonske ploče | Prikaz zaslonske ploče (Whiteboard) s primjerima i diskusijom.  Ispravno provedeni svi zadani zadaci (uz pomoć predavača) | PPT, projektor, računalo/laptop, računala za polaznike |
| 10 min | Vježba / Praktičan rad | | Vježba za samostalni rad (metoda usmenog izlaganja, frontalni rad, individualni rad, metoda praktičnog rada):  Polaznici samostalno u kanalu **Aktiv Engleskog jezika** dodaju karticu zaslonske ploče, mijenjaju naziv zaslonske ploče, dodaju po jednu bilješku, tekst, oblik, sliku i dokument te na kraju izvoze sliku. | Ispravno riješena vježba | projektor, računalo/laptop. računala za polaznike |
| 10 min | Pauza | |  |  |  |
| 15 min | Korištenje alata kroz MS Teams – Class Notebook  Vođena vježba | | Metoda usmenog izlaganja, metoda demonstracije, frontalni rad:  Demonstrira kako postaviti Bilježnicu za predmete unutar razrednog tima.  Predavač objašnjava izbornik s četiri prikaza za dodatno uređivanje Bilježnice za predmete: Stvori razrednu bilježnicu, Dodavanje i uklanjanje učenika, Dodavanje i uklanjanje nastavnika, Upravljanje bilježnicom.  Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svojim računalima:   * Kreirati Bilježnicu za predmet u timu **Zbornica** * Postaviti dvije sekcije:   + Zadaća   + Bilješke * Dodati dva odlomka: Ideje za rad i Priprema za sat * Unutar svakog odlomka dodati po dvije stranice * Na svaku stranicu dodati sadržaj:   + Poveznicu na YouTube   + Datoteku u .pdf formatu   + Fotografiju   + To-do listu (obaveza) | Prikaz Bilježnice za predmete (Class Notebook) s primjerima i diskusijom  Ispravno provedeni svi zadani zadaci (uz pomoć predavača) | PPT, projektor, računalo/laptop, računala za polaznike |
| 10 min | Vježba / Praktičan rad | | Vježba za samostalni rad (frontalni rad, metoda usmenog izlaganja, individualni rad, metoda praktičnog rada):  Polaznici će samostalno kreirati praznu Bilježnicu za predmet u timu **Razred**, postaviti sekciju u privatnom prostoru učenika, dodati dva odlomka i u svakom odlomku po dvije stranice. Na svaku stranicu dodati sadržaj po izboru. | Ispravno riješena vježba | projektor, računalo/laptop. računala za polaznike |
| 10 min | Korištenje alata kroz MS Teams- Zadaci (Assignments)  Vođena vježba | | Metoda usmenog izlaganja, metoda demonstracije, frontalni rad  Predavač demonstrira izradu Zadatka i Kviza.  Vođena vježba (metoda demonstracije, metoda usmenog izlaganja, metoda praktičnog rada, frontalni rad). Predavač radi na svom računalu, a polaznici to istovremeno rade na svojim računalima:  Predavač vodi polaznike u procesu izrade testa/zadatka (Assigments) u timu Zbornica. Zadaci koje je potrebno odraditi:   * Odabrati iz izbornika s lijeve strane Zadaci * Odabrati razred za koji treba kreirati kviz: 2.B * Započeti izradu kviza u Forms * Dodati naziv kvizu: Test Informatika * Dodati jedno pitanje otvorenog tipa:   **Opiši postupak spremanja datoteke**   * Dodati jedno pitanje višestrukog izbora:   **Označite izlaznu jedinicu**.   1. Miš 2. Tipkovnica 3. **Monitor** 4. Skener  * Označiti točan odgovor * Dodati po jedan bod za svako pitanje * Promijeniti postavke:   + Dodijeliti zadatak svim polaznicima   + Krajnji rok: za tjedan dana u 23:59   + Dodati zadatak u kalendar: polaznici i ja   + Objaviti obavijest u kanalu: Aktiv Informatika * Dodijeliti zadatak | Prikaz alata Zadaci (Assignments) s primjerima i diskusijom  Ispravno provedeni svi zadani zadaci (uz pomoć predavača) | PPT, projektor, računalo/laptop, računala za polaznike |
| 5 min | Vježba / Praktičan rad | | Zadatak za samostalan rad (metoda usmenog izlaganja, frontalni rad, individualni rad, metoda praktičnog rada):  Polaznici samostalno kreiraju zadatak, dodaju najmanje dva pitanja, bodove, postavljaju krajnji rok, objavljuju obavijest u kanalu Informatika (tim Razred) i dodjeljuju zadatak. | Ispravno riješena vježba | projektor, računalo/laptop. računala za polaznike |
| 10 min | Korištenje alata - Insights | | Metoda usmenog izlaganja, metoda demonstracije, frontalni rad  Predavač demonstrira dodavanje nadzorne ploče Insights.  Objašnjava polaznicima kako koristiti nadzornu ploču:   * Prikaz svih razreda * Zadaci i ocjene * Izvješće o digitalnim aktivnostima   Video: Video upute za korištenje MS Teamsa | Prikaz alata Insights s primjerima i diskusijom | PPT, projektor, računalo/laptop, računala za polaznike |
| 10 min | Kraj | | Metoda razgovora, frontalni rad  Razgovor o idejama za buduću primjenu u praksi  **Evaluacijski upitnik**  Predavač provjerava jesu li se svi polaznici potpisali na potpisnu listu. | Popunjen evaluacijski upitnik | Računalo/laptop, računala za polaznike |

Scenarij videomamca (opis sadržaja videomamca): Animacija

Nova verzija scenarija videomamca:

Naslov: **MS TEAMS**

Prikazuje se zaslon monitora na kojem se vidi sučelje MS Teamsa. Na zaslonu se prikazuje rad u Teamsima uz narativ spikera koji cijelo vrijeme govori:

„*Kada se spomene MS Teams najčešće je prva asocijacija online nastava, ali MS Teams je puno više od samog prijenosa nastave uživo,*

*Unutar MS Teamsa možete koristiti različite alate kojima će vam olakšati kreiranje i dijeljenje nastavnog sadržaja te suradnju s učenicima. Također, uz pomoć alata unutar MS Teamsa možete kreirati različite zadatke i kvizove koje možete dodijeliti cijelom razredu ili grupi učenika, vrednovati učeničke radove te im dati povratnu informaciju.*

*U MS Teamsu možete integrirati puno korisnih zadataka i vježbi koje tako napravljene možete koristiti i za više generacija vaših učenika*.“

(dok spikerica čita gornji tekst prikazuju se sljedeće radnje na zaslonu računala – simulacija kao da nastavnik radi na računalu u Teamsima):

* Otvara jedan tim - Razred 3.C
* Unutar tima 3.C otvara One Note – bilježnica Pripreme za sat – na kojoj se vidi jedna priprema, a nastavnik dodaje bilješku – Domaća zadaća
* Nakon One Nota otvara Assignments (Zadaci) , vidi se već ranije pripremljeni kviz koji dodaje timu Razred 3.C
* Sljedeći korak je video poziv s učenicima 3C i dijeljenje Whiteboard gdje učenici dodaju bilješke

Za kraj se na ekranu ispisuje poruka:

**MS Teams - brzo i jednostavno korištenje i interaktivno učenje**